Prekladacia správa

Jedným z nevyhnutných predpokladov plynulej realizácie programov a projektov financovaných finančného mechanizmu Európskeho hospodárskeho priestoru a Nórskeho finančného mechanizmu  je existencia systému financovania a finančného riadenia na národnej úrovni so spresnenými postupmi a zodpovednosťami jednotlivých subjektov.
Systém financovania a finančného riadenia finančného mechanizmu Európskeho hospodárskeho priestoru a Nórskeho finančného mechanizmu na programové obdobie 2009 – 2014 verzia 1.0 bol schválený uznesením vlády č. 562/2011 zo dňa 24.08.2011.
Tento materiál je dokumentom, ktorý vychádza z vykonávacích predpisov vydaných prispievateľskými štátmi pre Finančný mechanizmus EHP 2009 – 2014 a Nórsky finančný mechanizmus 2009 – 2014. Materiál detailizuje niektoré ustanovenia týchto vykonávacích predpisov, aby boli aproximované podmienkam v Slovenskej republike a zavádza postupy, ktoré neboli prispievateľskými štátmi špecifikované.
Zmeny v materiáli systém financovania a finančného riadenia finančného mechanizmu Európskeho hospodárskeho priestoru a Nórskeho finančného mechanizmu pre programové obdobie 2009 – 2014 (verzia 1.1) vyplynuli z nasledovného:
-	dňa 04. 01. 2012 bola vydaná nová verzia nariadenia o implementácii finančného mechanizmu Európskeho hospodárskeho priestoru 2009 – 2014;
-	dňa 15. 12. 2011 bola vydaná nová verzia nariadenia o implementácii Nórskeho finančného mechanizmu 2009 – 2014;
-	dňa 25. 05. 2012 certifikačný orgán obdržal stanovisko Úradu pre finančný mechanizmus nad rámec nariadení v rámci určenia počtu účtov pre príjem prostriedkov finančného mechanizmu Európskeho hospodárskeho priestoru a Nórskeho finančného mechanizmu na programové obdobie 2009 – 2014;
-	potreba korekcie niektorých častí z dôvodu administratívnej chyby.

Materiál sa nevzťahuje na ostatné procesy riadenia, ktoré sú metodicky upravené Úradom vlády SR v Systéme riadenia Finančného mechanizmu EHP a Nórskeho finančného mechanizmu pre programové obdobie 2009 – 2014.
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie. 
Materiál nadobúda platnosť 21. 06. 2012.